Paluba

Paluba je horizontálny vodotesný predel lode. Jej vodotesnosť však môže byť nesúvislá, resp. narušená rôznymi otvormi, potrubnými sústavami a pod. Paluba môže byť vnútorná alebo vonkajšia, pričom spravidla vonkajšia zabezpečuje vodotesnú integritu lodného trupu. Vnútorné paluby loď rozdeľujú horizontálne na menšie časti (môžeme si ich predstaviť ako poschodia budovy).

Paluby sa rozdeľujú podľa ich hlavného účelu na:
 hlavná paluba (je to najdôležitejšia vonkajšia vodotesná paluba, z časti v nadstavbe môže pokračovať aj ako vnútorná)
 medzipaluba (spravidla rozdeľuje lodný trup od hlavnej paluby smerom nadol na dve časti)
 paluba druhého dna (vytvára s dnovou časťou obšívky priestor druhého dna, ktorý sa takmer výlučne využíva na nádrže)
 paluby nadstavieb (delia nadstavbu lode na jednotlivé poschodia, spravidla určené ako ubytovacie priestory)

Iné projekty 
 

Konštrukcia lodí